Μελιανά Πρέβεζας

Τα Μελιανά είναι ορεινός οικισμός στην Ήπειρο και την περιφερειακή ενότητα Πρεβέζης.

 Γενικά στοιχεία 
Τα Μελιανά βρίσκονται στα βόρεια του όρια με την Περιφερειακή Ενότητα Ιωαννίνων, στις βορειοδυτικές πλαγιές του όρους Ζαρκορράχη σε υψόμετρο 560 μέτρα. Το χωριό πολιτιστικά και ιστορικά ανήκει στα χωριά της "Λάκκας Σουλίου" ενώ απέχει 26 χλμ. Β.-ΒΔ. από την Φιλιππιάδα και 54 χλμ. Β. της Πρέβεζας. Στα δεξιά συνορεύει με τα Δερβίζιανα Ιωαννίνων ενώ αριστερά με το χωριό Παππαδάτες του νομού Πρέβεζας. Οι κάτοικοι του χωριού ασχολούνται κυρίως με τη γεωργία, την κτηνοτροφία, τη μελισσοκομία και τη συγκομιδή ελιάς. Στο τέλος του χωριού υπάρχει ένα μικρό ποτάμι που το χρησιμοποιούν οι κάτοικοι για να ποτίζουν τις καλλιέργειες τους. Μέχρι το 2011 λειτουργούσε δημοτικό σχολείο. Δραστηριοποιείται και πολιτιστικός σύλλογος με την ονομασία "Προφήτης Ηλίας" που δημιουργήθηκε το 2007 από κατοίκους του χωριού.

Τα Μελιανά κατά μία εκδοχή ίσως οφείλουν το όνομα του στη μεγάλη οικογένεια Μελά, που κατάγεται από εδώ. Κατά μία άλλη εκδοχή το οφείλει στο δέντρο μελία (φράξος), που φύεται πλούσια στις πλαγιές του. Το χωριό πριν την εφαρμογή του σχεδίου «Καλλικράτης»  υπαγόταν διοικητικά στο δήμο Θεσπρωτικού, τώρα υπάγεται στο δήμο Ζηρού με έδρα τη Φιλλιπιάδα. Σύμφωνα με την απογραφή 2011 το χωριό έχει 227 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10593 (σελ. 119 του pdf) ενώ με αυτήν του 2001 είχε 405.

 Αξιοθέατα 
 Ιερό Ναό Κοίμησης της Θεοτόκου,
 Ιερό Ναό του Αγίου Γρηγορίου στο Νταλαμάνι,
 Εξωκλήσια του Προφήτη Ηλία και του Αγ. Γεωργίου,
 τον παραδοσιακό νερόμυλο του χωριού,
 την πέτρινη παραδοσιακή βρύση στην πλατεία του χωριού,
 δάσος από πλατάνια στην θέση Κρούαθι,
 θέα άγριου φυσικού τοπίου από τον Αϊ-λιά "Θάνα".
 Παραπομπές 

Κατηγορία:Χωριά της περιφερειακής ενότητας Πρέβεζας